**«Ало, биз истеъдодларни излаяпмиз» танловининг қоидалари**

**Атамалар ва таърифлар**

**Банк –** Чет эл капитали иштирокидаги «Invest Finance Bank» акциядорлик-тижорат банки («InFinBank» АТБ), у «Алло, биз истеъдодларни излаяпмиз» танловининг ташкилотчиси ҳисобланади.

**Иштирокчи** – фото ва видео контентлар яратиш билан шуғулланувчи, асбоб сифатида ичига рақамли фотокамера ўрнатилган, аввалига касбий фотосъёмкалар учун мўлжалланмаган электрон ускуналардан фойдаланувчи ва Ўзбекистон Республикаси фуқароси (резиденти) ҳисобланувчи мобилограф.

**Ғолиблар** – танловнинг барча шартларини бажариш ҳамда Банк Маркетинг ва реклама департаменти ходимлари томонидан баҳоланиш орқали аниқланган «Ало, биз истеъдодларни излаяпмиз» танловининг 3 нафар иштирокчиси.

**Совринлар –**“Iphone 14 Pro Max” смартфони, “Go Pro Hero 11” камераси “Zhiyun Smooth 5 Combo” стабилизатори.

**Шахсни тасдиқловчи ҳужжат** – Ўзбекистон Республикаси фуқаросининг паспорти, Ўзбекистон Республикаси фуқаросининг чет элга чиқиш учун биометрик паспорти, ҳарбий хизматчилар учун шахсий гувоҳнома ёки ҳарбий билет, ID-карта, янги намунадаги ҳайдовчилик гувоҳномаси.

# Шахсий маълумотлар – иштирокчига тегишли ёки уни идентификация қилиш имкониятини берувчи, электрон, қоғоз ва (ёки) бошқа материал ташувчида сақланган ахборот.

# 1. Умумий қоидалар

1.1. Ушбу қоидалар «**Ало, биз истеъдодларни излаяпмиз**» танловини ўтказиш тартиби, шартлари, жойи ва муддатларини белгилайди.

1.2. Танловни ўтказиш ҳудуди: Танлов Ўзбекистон Республикаси ҳудудида ўтказилади.

1.3. Танловни ўтказиш муддатлари: Танлов 2023 йилнинг 14 апрелидан 2023 йилнинг 5 майигача, шу куни ҳам, ўтказилади.

# 2. Танлов иштирокчилари

2.1. Танловда иштирок этишга 18 ёшдан катта, Ўзбекистон Республикаси фуқароси (резиденти) ҳисобланган шахслар қўйилади.

2.2. «InfinBANK» АТБ ходимлари ва уларнинг яқин қариндошлари (турмуш ўртоғи, ота-онаси, болалари) Танловда иштирок этиши мумкин эмас.

2.3. Танловда иштирок этиш иштирокчилар томонидан ушбу Қоидаларга тўлиқ розилик беришни англатади.

2.4. Танлов иштирокчиси томонидан ушбу қоидаларга амал қилинмаган тақдирда, иштирокчи бундан буён танловда иштирок этиш ва совринга эга бўлиш ҳуқуқини йўқотади. Совринга эга бўлиш учун иштирокчилар, улардан талаб этиладиган барча ҳаракатларни, ушбу Қоидаларга мувофиқ ва танлов ўтказишнинг Совринни олиш ҳуқуқини тасдиқловчи ҳужжатлар имзоланган вақтгача бўлган муддати ичида бажаришлари шарт.

# 3. Танловда иштирок этиш шартлари

3.1. Танловда иштирок этиш учун давомийлиги 1 дақиқадан ошмайдиган видеоролик яратиш лозим бўлади.

3.2. Тайёр ролик Instagram (профил танлов вақтида очиқ бўлиши керак) даги ўз саҳифаси лентасида эълон қилиниши ва InfinBANK профилини қайд этилиши лозим.

3.3. Ролик ўзбек тилида ҳам, рус тилида ҳам бўлиши мумкин.

3.4. Роликлар сони — чекланмаган.

3.5. Роликлар мавзуси:

* InfinBANK мобил иловаси ва унинг афзалликлари;
* InfinBANKнинг ҳар қандай пластик картасини ўрамдан чиқариш ва унинг афзалликларини тавсифлаш;
* Молиявий саводхонлик мавзусига скетч-вазият (картанинг банкоматда блокланиши, пул ўтказмаси ва бошқалар).

**4. Совринлар жамғармаси**

4.1. Совринлар: Ғолибларга 1-ўрин учун “Iphone 14 Pro Max” смартфони, 2-ўрин учун – “Go Pro Hero 11” камераси, 3-ўрин учун –“Zhiyun Smooth 5 Combo” стабилизатори.

* 1. Ушбу Танловда совринга эга бўлиш муносабати билан ҳосил бўлган барча тегишли солиқлар ва давлат бюджетига мажбурий тўловларни амалга ошириш Танлов Ғолиби томонидан мустақил равишда, Ўзбекистон Республикаси Солиқ кодекси ва қонунчилигида белгиланган тартибда бажарилади.
  2. Ғолиблар совринни алмаштиришни талаб этишга ҳақли эмаслар.
  3. Совринни олиш ҳуқуқини учинчи шахсларга ўтказиш тақиқланади.

**5. Танловни ўтказиш ва совринларни ўйнаш тартиби**

5.1. Ушбу Қоидаларга 2023 йил 14 апрелдан 2023 йил 5 майгача (шу куни ҳам) бўлган муддатда мувофиқ келган шахслар совринларнинг ютуқли ўйини иштирокчилари бўладилар. Совринларнинг ютуқли ўйини Танлов якунлари бўйича ўтказилади ва Ғолиблар Банкнинг Facebook ва Instagram ижтимоий тармоқларидаги расмий саҳифаларида эълон қилинади.

* 1. Ушбу Танлов бўйича ютуқли ўйин ғолиблари Маркетинг ва реклама департаменти ходимлари томонидан, Танлов шартларига мувофиқ аниқланади.
  2. Банк Танлов иштирокчилари билан ёзма музокаралар олиб бормаслик ёки бошқа тарзда боғланмаслик ҳуқуқини ўзида сақлаб қолади, баҳсли вазиятлар юзага келиши ёки совринни бериш билан боғлиқ ҳолатлар бундан мустасно.
  3. Танловда иштирок этиш билан иштирокчилар ўзларининг исм-фамилиялари, фотосуратлари ва улар тўғрисидаги бошқа материаллардан, уларга ҳеч бир мукофот тўланмасдан, Банк томонидан реклама мақсадларида фойдаланилиши мумкинлигига розилик берганликларини билдиришади.
  4. Банк ушбу Қоидаларга, ўз хоҳишига кўра, ҳар қандай ўзгартириш ва қўшимчалар киритиш ҳуқуқини ўзида сақлаб қолади, бунда у ушбу ўзгартиришлар тўғрисида, улар кучга киритилишидан 10 (ўн) иш куни олдин www.infinbank.com сайтида эълон жойлаштириши лозим. Банк совринлар рўйхати ва уларнинг миқдорини, шунингдек, ютуқли ўйин даврини ўзгартириш ёки кенгайтириш ҳуқуқига эга. Банк иштирокчининг ушбу танловда иштирок этиши билан боғлиқ ҳолда у кўриши мумкин бўлган зарарлари, сарфлари ва бошқа ҳар қандай харажатларини қоплаб бермайди.
  5. Банк соврин эгасининг соғлигига (ҳаётига), унинг мол-мулкига ёки учинчи шахсларнинг соғлиги ва ҳаётига совринни бутун ишлатиш муддати давомида етказилган ҳар қандай зарар учун ҳеч бир жавобгарликка эга эмас.
  6. Ушбу Танлов ўтказилиш вақтида содир бўлиши мумкин бўлган барча баҳс ва мунозаралар Банк билан Иштирокчи ўртасида софдиллик ва ўзаро ҳурматга асосланган музокаралар орқали ҳал этилади. Келишувга эришилмаган тақдирда, баҳслар Банк жойлашган ердаги судда, белгиланган тартибда ҳал этилади.
  7. Агар ғолибларни аниқлаш тартиби натижаларига кўра совриндан воз кечиш ва/ёки уни муддатида олмаганлик туфайли соврин берилмай қолган бўлса, унда Банк ссовриндан ўз хоҳишига кўра фойдаланиш ҳуқуқини ўзида сақлаб қолади.
  8. Ғолибларнинг исмлари Банкнинг расмий корпоратив веб-сайтида, оммавий ахборот воситаларида ҳамда Банкнинг Facebook ва Instagram ижтимоий тармоқларидаги расмий саҳифаларида эълон қилинади.
  9. Банк соврин ғолибига ижтимоий тармоқларда хабарнома жўнатади.
  10. Иштирокчи томонидан Танлов шартларига риоя қилинмаганлиги оқибатлари учун Банк ҳеч қандай жавобгарликка эга эмас.

# 6. Совринларни олиш тартиби ва муддатлари

6.1. Совринларни ғолибларга топшириш Амалиётлар бошқармаси, филиаллар, Банкнинг Бош офиси юридик манзиллари бўйича, Ғолиб томонидан унинг шахсини тасдиқловчи ҳужжатнинг асл нусхаси тақдим этилиш ва совринни топшириш билан боғлиқ барча ҳужжатларни имзолаш шарти билан амалга оширилади.

6.2. Ғолиб ўз устига, унга соврин ютиб олгани тўғрисида Банк хабарномаси жўнатилган санадан бошлаб 10 (ўн) иш куни давомида, Совринни олиш учун Банкка келиш мажбуриятини олади.

6.3. Совринни Ғолибга топшириш, Ғолиб ва Банкнинг ваколатли вакили томонидан имзоланадиган Топшириш-қабул қилиш далолатномасига кўра амалга оширилади.

6.4. Банкнинг Совринни топшириш бўйича мажбурияти, соврин Ғолибга топширилган ва Топшириш-қабул қилиш далолатномаси имзоланган вақтдан бошлаб бажарилган ҳисобланади.

6.5. Совринга нисбатан мулк ҳуқуқи, у ғолибга топширилган вақтдан бошлаб унга ўтган ҳисобланади.

6.6. Совринни топшириш жамоатчилик ва оммавий ахборот воситаларини жалб этган ҳолда, тантанали оммавий тадбир сифатида ўтказилиши мумкин.

1. **Танлов иштирокчиларини Танловни ўтказиш шартлари, уни ўтказишни тўхтатиш ёки муддатидан олдин бекор қилиш тўғрисида хабардор қилиш тартиби**

7.1. Танлов Иштирокчиларини Танлов шартлари ва уни ўтказиш тартиби тўғрисида хабардор қилиш реклама постларини Банк саҳифасида, ижтимоий тармоқларда, ОАВ, Интернетда ва контекст рекламада жойлаштириш орқали амалга оширилади.

7.2. Ушбу Танлов тўғрисидаги батафсил ахборот, шунингдек, Танлов Қоидалари Банкнинг расмий корпоратив www.infinbank.com веб-сайтидаги «Янгиликлар» бўлимида жойлаштирилади.

7.3. Танлов тўғрисидаги батафсил ахборотни яна Банкнинг долзарб алоқа линияси орқали ҳам, ушбу телефон рақамлари бўйича олиш мумкин: (+998 71) 202-50-60, ва қисқа рақам 1214.

7.4. Танловни ўтказиш муддатидан олдин бекор қилинган тақдирда, уни ўтказиш муддатларининг узайтирилиши ёки Қоидаларга киритиладиган ўзгартиришлар тўғрисидаги тегишли ахборот Банкнинг расмий корпоратив www.infinbank.com веб-сайтидаги «Янгиликлар» бўлимида жойлаштирилади.

7.5. Шахсий маълумотлар тўғрисидаги қонунчилик талабларига мувофиқ, Иштирокчи ўзининг ҳар қандай шахсий маълумотларини Банкнинг ўз фаолиятини юритиши, ушбу Танловни ўтказиш шартларини бажариши учун зарурият туфайли, шунингдек, Ўзбекистон Республикаси қонунчилигига зид бўлмаган бошқа мақсадларда қайта ишлаш ва улардан фойдаланиш учун Банкка розилик беради.